  Наталья Тетерина Удмуртиысь егитъёс Быдӟым Атыкай ожлы сӥзем асьсэ кылбуръёссэс огъяросси конкурсэ ыстыны быгато, ужъёсты кутон сӥзьылозь кыстӥськоз. Вожвылъяськонэ быдэс кунысьтымы техникумъёсысь, колледжъёсысь но вылӥ дышетсконниосысь егит кылбурчиос пыриськыны быгато. Со сярысь Россиысь дышетонъя но тодосъя министерстволэн пресс-службаез ивортэ. Кызьы шуэмын ивортонын, конкурс Россилэн историысьтыз геройлыко вакытъёсты тодэ ваёнэз утён, литератураен тунсыкъяськонэз будэтон но таланто егитъёсты шараян ужпумен ортчытӥське. Вожвылъяськонэ пыриськон понна Быдӟым Атыкай ож сярысь ас малпам кылбурез видео амалэн гожтоно. Отын одно ик Вормонлэн тодметъёсыныз графика луыны кулэ. Ролик 1 но ӝыны минутлэсь ӧжытгес луыны уг быгаты. Видеороликез но куриськонэз 3-тӥ куарусёнозь pismapobedy@mail.ru электро адресъя ыстоно. Конкурс «Вормонлэн гожтэтъёсыз» огъяросси акци улсын радъяське. Вань вуэм ужъёс Егитъёслэн «Российские Студенческие Отряды» огъяросси мер огазеяськонзылэн  мерлыко вотэсбамаз шараямын луозы. Вожвылъяськонлы йылпумъянъёсты 20-тӥ куартолэзёзь лэсьтозы. Тужгес устоез кылбурчи планшет басьтоз. Тегъёс: Литература егитъёс Удмуртия Россия Мерлык Дышетонъянотодосъяминистерство БыдӟымАтыкайож ож  